SL Uradni list Evropske unije C 104/14

Predlog za sprejetje predhodne odločbe, ki ga je vložilo Bundesgerichtshofs (Nemčija) 7. decembra 2017 – Zentrale zur Bekämpfung unlauteren Wettbewerbs Frankfurt am Main e.V./Prime Champ Deutschland Pilzkulturen GmbH

(Zadeva C-686/17)

(2018/C 104/17)

Jezik postopka: nemščina

Predložitveno sodišče

Bundesgerichtshof

Stranki v postopku v glavni stvari

Tožeča stranka in revidentka: Zentrale zur Bekämpfung unlauteren Wettbewerbs Frankfurt am Main e.V.

Tožena stranka in nasprotna stranka v revizijskem postopku:: Prime Champ Deutschland Pilzkulturen GmbH

Vprašanja za predhodno odločanje

1. Ali je treba pri opredelitvi pojma države porekla v skladu s členom 113a(1) Uredbe (ES) št. 1234/2007 (1) in členom 76(1) Uredbe (EU) št. 1308/2013 (2) izhajati iz opredelitev pojmov v členu 23 in naslednjih carinskega zakonika (3) in členu 60 carinskega zakonika Unije (4)?

2. Ali imajo gojene gobe, pobrane v določeni državi, v skladu s členom 23 Uredbe (EGS) št. 2913/92 in členom 60(1) Uredbe (EU) št. 952/2013 poreklo te države, če so bili bistveni proizvodni koraki opravljeni v drugih državah članicah Evropske Unije in so bile gojene gobe v državo prepeljane šele 3 dni ali manj pred prvim pobiranjem?

3. Ali se prepoved zavajanja iz člena 2(1)(a)(i) Direktive št. 2000/13/ES (5) in člena 7(1)(a) Uredbe (EU) št. 1169/2011 (6) uporablja pri navedbi porekla, določeni v členu 113a(1) Uredbe (ES) št. 1234/2007 in členu 76(1) Uredbe (EU) št. 1308/2013?

4. Ali se navedbi porekla, določeni v členu 113a(1) Uredbe (ES) št. 1234/2007 in členu 76(1) Uredbe (EU) št. 1308/2013, lahko dodajo pojasnila z namenom, da se prepreči zavajanje, prepovedano v skladu s členom 2(1)(a)(i) Direktive št. 2000/13/ES ter členom 7(1)(a) Uredbe (EU) št. 1169/2011?

(1) Uredba Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (UL 2007, L 299, 2007, str. 1).

(2) Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL 2013, L 347, 2013, str. 671).

(3) Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL, posebna izdaja v slovenščini, poglavje 2, zvezek 4, str. 307).

(4) Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL 2013, L 269, 2013, str. 1).

(5) Direktiva 2000/13/ES Evropskega parlamenta in Sveta z dne 20. marca 2000 o približevanju zakonodaje držav članic o označevanju, predstavljanju in oglaševanju živil (UL, posebna izdaja v slovenščini, poglavje 15, zvezek 5, str. 75).

(6) Uredba (EU) št. 1169/2011 Evropskega parlamenta in Sveta z dne 25. oktobra 2011 o zagotavljanju informacij o živilih potrošnikom, spremembah uredb (ES) št. 1924/2006 in (ES) št. 1925/2006 Evropskega parlamenta in Sveta ter razveljavitvi Direktive Komisije 87/250/EGS, Direktive Sveta 90/496/EGS, Direktive Komisije 1999/10/ES, Direktive 2000/13/ES Evropskega parlamenta in Sveta, direktiv Komisije 2002/67/ES in 2008/5/ES in Uredbe Komisije (ES) št. 608/2004 (UL 2011, L 304, str. 18).